Ööl vastu Eesti krooni käibele tulekut 1992. aasta juunis tegime Elvas oma suvemaja aias väikese lõkke ja põletamise mõned rublad. Võõras raha sai tuhaks.    Eile, kaks päeva enne euro käibele tulekut sain hea sõbra Kristeli käest kingituseks 1992. aastal välja lastud Eesti 1-kroonise. Selle Kristjan Raua pildiga paberraha, mida tänased noored vist enam ei mäletagi. Igatahes kadus see  ühel hetkel niivõrd märkamatult raharinglusest, et ei jõudnud ühtegi paberkroonist mälestuseks jätta.    Olen vanu rahatähti kogunud juba üle kahekümne aasta. Vahelduva eduga. Igatahes on mul olemas suur osa viimase saja aasta jooksul Eestis käibel olnud rahadest. Nii mündid kui paberrahad.    Nüüd on aeg panna kõrvale ka need viimase 18 aasta jooksul välja lastud suurema nominaaliga kroonid, mida pole veel raatsinud ajaloo tarvis kõrvale panna:)    Meeleolukat aastavahetust ja  edukat euroaega kõigile blogilugejatele!